توضیحات:
مورخصی دن تزه قاییتدیغیما کمادایدیم!
المپیک اویونلارینی عسگرلر هیجانلا ایزله ییردیلر و من خیتمتین سون گونلرین تسبئحه سالمیشدیم گلن گونلرین قورتولماغین سایاراق مورگوله نیردیم!
یاتاغیم نندی کیمی توولاندی ساندیم یولداشلار شوخلوق ائدیرلر و یاتاغیمی توولاییرلار گؤزلریمی آچاراق عسگرلرین قاچماق حالیندا ییخیلماقلارین گؤردوم هامی قاچاقاچدایدی ائله بیل قاچانلاری بیر نفر گؤیه قووزاییب یئره چیرپیردی!
یئر تیتره ییردی و من یئریمی گوونلی گؤروردوم یاتاغیمدان دورمادیم یئر ساکینلشدی و من بوم بوش آساییشگاهلا قالدیم...
گیزلتدیگیم موبایلی آنباردا آختاراراق هر یئردن خبرسیز داغ باشیندا ائشیکله ایلگیسیز پادیگاندا ایکینجی ترپم اوره ییمی اوشوتدو!
هامی عاییله سینه نیگرانیدی...
ترپمین مرکزی بللی اولاندان سونرا اهر ورزیقان و هریسلی له ره گون قارالدی! افسر نیگهبانین موبایلی ایلا قاراداغلیلار ائولرینه زنگ آچیردیلار آنجاق هامیسی جاوابسیز قالیردی...
هریسلی اوشاقلاردان بیریسینین باجیسی نین اؤلمک خبری ایله آغلادیم...
آزربایجان آغلادی...
گون باتانادک یولداشلارین بیر به بیر عاییله لرینین قول قیچلارینین سینماق خبری هامیمیزی کدرلندیریردی!
اخبار باشلاجاغین آغلاماقلار باشلانیردی!
اوروجلوق گونلری پیس کئچدی اوره ییمیز ائوسیز،آتاسیز،آناسیز و بالاسیز قالانلارین یانیندایدی. گئجه لر ائشیکده یاتیردیق بالاسیز قالانلارین دردین دویماساق دا تبریزین سویوق گئجه لرینده ائوسیز قالانلارین دردین دوشونوردوک.
هر ایل قاراداغ ترپمینین ایل دؤنومونده بو اولایلار ایندی کی کیمین گؤزلریمین اؤنونده یئنیدن جانلانیر...
گئتسین گلمه سین...
درج شده در تاریخ ۹۴/۰۵/۲۱ ساعت 16:08
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab